વડોદરા ઇન્વિટેશનલ સુપરક્રોસ લીગનું આયોજન ધી ફેડરેશન ઓફ મોટર સ્પોર્ટ્સ કલબ ઓફ ઇન્ડિયાના નેજા હેઠળ અને ભારતીય અને આંતરરાષ્ટ્રીય ફેડરેશનના નિયમો અને માર્ગદર્શનો હેઠળ કરવામાં આવ્યું છે જેમાં બરોડા ઓટોમેટિવ રેસિંગનો સહયોગ મળ્યો છે. તા. ૧૯મી જાન્યુઆરીને રવિવારના રોજ સાંજે ૫ વાગ્યે જૂના પાદરા રોડ પર રિલાયન્સ મોલ પાછળ વિનસ ગ્રાઉન્ડ ખાતે આયોજિત આ મેગા સ્પોર્ટ્સ ઇવેન્ટનો મુખ્યમંત્રી સાંજના ૬ વાગે શુભારંભ કરાવશે અને પછી ઇન્ટરનેશનલ રાઇડર્સની રેસને પ્રસ્થાન કરાવશે તેમ પ્રાયોજકો એ વધુમાં જણાવ્યું હતું.